钦定古今图书集成/明伦汇编/人事典/第060卷 > 《醉蓬莱》〈自述〉明·苏元景
## 钦定古今图书集成/明伦汇编/人事典/第060卷 > 《醉蓬莱》〈自述〉明·苏元景

叹儒生何事，酷爱吟诗，有甚滋味。残灯破研，兀兀穷
年岁。扫地焚香，拥衾闭户，总是平生志。击壤之谣，南
风之咏，恬然心醉。想著古来，几多豪贵。栾范之家，
后为皂隶。花落花开，自有东君记。灞桥雪中，西堂梦里，千载夸风致。笔补乾坤，囊封星斗，倦来且睡。